สอบถามหน่อยค่ะ หมดประจำเดือนไปได้ 8 วัน ระหว่าง ประจำเดือนหมด มี เพศสัมพันธ์ค่ะ แต่สวมถุงยางป้องกันค่ะ พอผ่านไป6วันเกิดเลือดออกแบบกระปิบกระปอย เลือดเป็นสีแดงสดและสีน้ำตาลปนกันค่ะ ไม่มีอาการปวดท้องประจำเดือน ไม่ปวดหลัง ไม่คัดหน้าอก เลือดออกประมาณ5วันแล้วค่ะ ตอนนี้เลือดยังไหลกระปิบกระปอยอยู่ค่ะ อยากสอบถามว่าเกิดจากอะไรคะ
สวัสดีค่ะ อาการประจำเดือนมาแบบกระปริดกระปรอย ไม่ได้มาตรงตามรอบเดือนนั้น อาจมีสาเหตุมาได้จาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบโดยอาจจะต้องแยกสาเหตุว่าตั้งครรภ์หรือไม่ตั้งครรภ์ก่อน แต่หากมีเพศสัมพันธ์ใส่ถุงยางอนามัยป้องกันเอาไว้ตลอดเวลานั้น โอกาสตั้งครรภ์ก็มีได้น้อยมาก น้อยกว่า 1-2% ค่ะหากยังมีเลือดออกผิดปกติต่อเนื่อง ควรต้องไปพบแพทย์เพื่อตรวจเพิ่มเติมหาสาเหตุที่แน่ชัดต่อไป และในระหว่างนี้ควรจะงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง